रोजिन एसिड उत्पादन के लिए समझौता
वनमंत्री ठाकुर सिंह भरमौरी की उपस्थिति में वन विकास निगम के प्रबंध निदेशक सीएस सिंह और इंडियन सिंथेटिक रबड़ प्राइवेट लिमिटेड (आईएसआरपीएल) पानीपत के प्रबंध निदेशक संजय भटनागर के मध्य डिस्प्रोपोरसनेट रोज़िन (डीपीआर) विशेष किस्म के रोज़िन एसिड बनाने के लिए बेसिक इंजीनियरिंग पैकेज उपलब्ध करवाने के बारे में समझौता ज्ञापन हस्ताक्षरित किया गया। इस अवसर पर आईएसआरपीएल के क्यूसी प्रमुख मृत्युंजय तिवारी और मटेरियल प्रमुख विभूती चौधरी भी उपस्थित थे।
भरमौरी ने कहा कि अभी तक डिस्प्रोपोरसनेट रोज़िन विदेशों से आयात किया जा रहा था। इससे बहुत मुद्रा खर्च हो रही थी। उन्होंने कहा कि भारत में इस विशेष प्रकार के रोज़िन एसिड को तैयार करने के लिए ये प्रथम प्रयास है। इसके तहत स्वदेश में ही यह उत्पाद तैयार करके आईएसआरपीएल को उपलब्ध करवाया जाएगा। उन्होंने बताया कि यह एसिड चीन से आयात किया जाता था। उन्होंने आशा व्यक्त कह कि देश की आर्थिक स्थिति के सुदृढ़ीकरण के लिए ये प्रयास मील का पत्थर साबित होगा।
उन्होंने कहा कि इंडियन ऑयल कारपोरेशन अनुसंधान एवं विकास शाखा ने रोज़िन गम से विशेष रोज़िन एसिड बनाने की विधि विकसित की है। आईएसआरपीएल को प्रदेश को इस तकनीक को उपलब्ध करवाने के लिए आभार व्यक्त किया और कम्पनी को इस बारे हर संभव सहयोग देने का आश्वासन भी दिया।
mag_Deva hin_Deva hin_Deva hin_Deva